Põnevaid vilju kogu maailmast 1. - 9. 10.  Viljade mitmekesisus on väga suur. Kui näiteks puju vili kaalub paar kümnendikku milligrammi, siis kõrvits võib kaaluda üle 700 kg. Ka kujult on viljad väga erinevad - on näiteks paeljaid, silinderjaid, kerajaid, torujaid vorme. Mõned viljad on pikkade lendkarvadega, meenutades linnusaba, teised aga meenutavad propellereid. Mõned viljad on nagu õhku täis põied ja teised kaetud karvaste  konksudega. Näitusel tutvustame nii kodumaiseid kui ka kaugetelt maadelt kaasa toodud vahvaid vilju. Eksponeerime näiteks küllalt haruldasi balsapuu, torukassia, barringtoonia, sämplehiku, kuning-leekpuu ning mitmete palmide, aga ka paljude teiste eksootiliste taimede söödavaid ja mittesöödavaid vilju ning tutvustame nende kasutamist.  Näituse kuraatorid: Taimi Puusepp, Krista Kaur